SPRÁVA ZO ZAHRANIČNEJ PRACOVNEJ CESTY 

1.	ÚČASTNÍCI ZPC

Meno: 				Žaneta
Priezvisko:			CSÁDEROVÁ			 	Titul: Mgr., PhD.
Funkcia:			riaditeľka 
Znalosť jazykov:		anglicky, rusky
Názov organizácie:		Antidopingová agentúra SR (SADA)
Adresa:			Hanulova 5/C, 841 01 Bratislava 

2.	ZAHRANIČNÁ PRACOVNÁ CESTA

Štát:				Južná Kórea
Mesto:				PyeongChang
Termín:			19.2. – 27.2.2018
Prijímajúca organizácia:     	Zimné olympijské hry PyeongChang 2018 (ZOH)
Adresa:			659 Haean-ro Gangneung, Gangwon-do, Južná Kórea

Účel cesty:	Spolupráca so Slovenským  olympijským výborom v oblasti boja proti dopingu.  Realizovanie kampane  v duchu FairPlay a bez dopingu. Osobná účasť našich olympionikov pri prezentácií výchovno-vzdelávacích balíčkov „Víťazím čisto“. 

Spôsob financovania: 	ZPC bola financovaná z rozpočtu Antidopingovej agentúry SR 				a Slovenského olympijského výboru.

3.	RÁMCOVÝ PROGRAM POBYTU

Dátum/čas:	20.2.2018 – príchod do Gangneung,
	21.2.2018 – 26.2.2018 – konzultácie a antidopingové aktivity v Olympijskej dedine so zástupcami a športovcami slovenskej výpravy ohľadom antidopingu, účasť na programe SVK tímu,
	22.2.2018 – pracovné stretnutie s dopingovou komisárkou v Olympijskej dedine (Alpensia Olympic park), 
	27.02.2018 – odchod.

	
Navštívené miesta:	Alpensia olympic park, olympijská dedina v Gangneungu, Gangneung Hockey Centre, horská olympijská dedina v Pjongčangu, Slovenský dom, 

Kontaktované osoby:	Delegáti slovenského olympijského tímu PyeongChang 2018, akreditovaná dopingová komisárka pre ZOH PyeongChang 2018
	
Kontaktné adresy:	Adresár nezverejňujeme. 

4.	PRIEBEH ROKOVANÍ

	Zahraničná pracovná cesta sa uskutočnila na báze spolupráce v oblasti svetového antidopingového programu, v ktorej Slovenská republika vystupuje ako zmluvná strana. Antidopingová agentúra SR plní  podľa Zákona o športe úlohy prevencie a kontroly v oblasti dopingu. Agentúra mala zastúpenie v Štábe PyeongChang 2018, kde zabezpečovala ostatným členom (zástupcovia zväzov) informácie ohľadom antidopingových aktivít. Podľa zoznamu športovcov boli vykonané súťažné a mimosúťažné dopingové kontroly. SADA zaslala všetkým športovcom informáciu aby mali vyplnené svoje formuláre ohľadom pobytu v systéme ADAMS. Počas olympiády platia špecifické antidopingové pravidlá: „Antidopingové pravidlá Medzinárodného olympijského výboru pre Zimné olympijské hry PyeongChang 2018“. Tieto antidopingové pravidlá, sú založené na modeli organizácie významných športových podujatí v súlade so Svetovým antidopingovým kódexom 2015.
		
	Celkovo bolo reprezentantom Slovenskej republiky nominovaným na ZOH 2018 v období od 1. januára 2017 do 6. februára 2018 vykonaných 123 odberov. 73 odberov bolo vykonaných pod autoritou Antidopingovej agentúry Slovenskej republiky (SADA), čo predstavuje 59,4% z celkového počtu. Prevažne sa jednalo o mimosúťažné testovanie na základe údajov zo systému ADAMS. Nie všetci športovci, ktorí sú nominovaní na ZOH 2018 reprezentovať Slovenskú republiku, boli od 1. januára 2017 dostupní na testovanie pomocou systému ADAMS. Z tohto dôvodu SADA zvýšila svoje úsilie v testovaní reprezentantov hlavne v období od augusta 2017 do začiatku februára 2018. Pri zhromažďovaní vzoriek spolupracovala SADA aj s inými národnými antidopingovými organizáciami, a koordinovala vlastné odbery slovenských športovcov v zahraničí.

	Na základe medzinárodného zdieľania informácií medzi organizáciami, bolo možné koordinovať odbery vybraným športovcov po celom svete, čo prispelo k inteligentnému plánovaniu testovania v rizikových športoch na ZOH 2018.

	Miesta pobytu
	Za účelom ochrany čistých športovcov a zvýšenie účinnosti a efektívnosti boja proti dopingu pre Olympijské hry bolo požadované, aby všetci športovci zaznamenali v systéme dostatočné podrobnosti (napríklad blok a číslo izby v olympijskej dedine a miesto tréningu), odo dňa začatia ZOH až do slávnostného zakončenia. MOV používa ADAMS pre prístup k informáciám o pobyte. Zodpovednosť za vyplnenie miesta pobytu je na športovcovi alebo osobe, ktorú touto činnosťou poverí.

22. februára sa uskutočnilo pracovné stretnutie so slovenskou dopingovou komisárkou nominovanou na ZOH v PyeongChangu 2018.
	Proces dopingovej kontroly musí byť v súlade s Normou pre testovanie a vyšetrovanie. Dopingová kontrola ako proces plánovania testov, odber vzoriek nakladanie s nimi a ich analýzy, nakladanie s výsledkami analýz odobratých vzoriek a pojednávanie a rozhodovanie vo veci má taktiež iný postup ako na národnej úrovni. Každá stanica dopingovej kontroly má určeného manažéra, ktorému podliehajú dopingoví komisári pre odber moču a odber krvi. 
	Svetová antidopingová agentúra (WADA) vytvorila program nezávislých pozorovateľov, ktorí majú dohliadať na jednotlivé procesy ako je priebeh dopingových kontrol a manažment výsledkov. Po konzultácii s lekárom výpravy budú spracované pripomienky ohľadom procesov dopingovej kontroly na ZOH pre ďalšie kvalitnejšie nastavenie dopingovej kontroly pre športovcov.

	 V januári 2018 bola dohodnutá spolupráca so Slovenským olympijským výborom (SOV)  o mediálnej spolupráci v rámci kampane za čistý šport „WIN CLEAN“. Prezidentovi SOV  bol oficiálne odovzdaný edukačný balíček pre športovcov, ktorých symbolika bude šírená cez sociálne siete.

Kampaň pokračovala aj priamo v dejisku ZOH, kde boli odovzdané balíčky jednotlivým športovcom. Výstupný materiál bude použitý pre výchovno – vzdelávacie aktivity SADA.

ODPORÚČANÉ ZÁVERY

ZÁVERY A RELEVANTNÉ ODPORÚČANIA:

 pre Antidopingovú agentúru SR

-		nastavenie spolupráce ohľadom cezhraničnej výmeny dopingových komisárov,
-		implementácia možných edukačných programov na významných športových súťažiach organizovaných na národnej úrovni,
-		spolupráca národnej antidopingovej agentúry s medzinárodnými športovými federáciami pri testovaní športovcov prispieva k inteligentnejšiemu systému vykonávania dopingových kontrol,
-	medzinárodná spolupráca pri tvorení a implementácií antidopingových aktivít,
-	zapojenie úspešných olympionikov pri nastavovaní oblasti prevencie boja proti dopingu.

5.	PRÍNOS 
	
Olympijské hry modernej doby sú vrcholné medzinárodné športové podujatie konajúce sa každé dva roky v podobe zimných olympijských hier a letných olympijských hier. Priama spolupráca so športovcami na významnom športovom podujatí so sebou prináša silnejší a významnejší odkaz mladým športovcom pri šírení myšlienky boja za čistý šport a zároveň nastavenie  lepších a efektívnejších procesov v boji proti dopingu v športe.  Výmena  informácií bude slúžiť 	pri tvorení  a skvalitňovaní národného antidopingového programu.

6.	SPÔSOB ZVEREJNENIA SPRÁVY 

Správa je zverejnená na webovej stránke agentúry www.antidoping.sk, jej východiská budú priebežne prezentované na pracovných stretnutiach zameraných na aktualizáciu a rozvoj Národného antidopingového programu. 

Vypracoval: 	
Mgr. Žaneta Csáderová, PhD.

Súhlasíme so zverejnením správy na webovej stránke Antidopingovej agentúry SR.

Bratislava, 02.03.2018 	

Schválil:                                                                JUDr. Mgr. Martina Lubyová, PhD.
                                                                           ministerka školstva, vedy, výskumu a športu SR